Στρατιωτική περίπολος στους Χειμερινούς Ολυμπιακούς Αγώνες 1924

Στους Χειμερινούς Ολυμπιακούς Αγώνες του 1924 διεξήχθη το άθλημα της στρατιωτικής περιπόλου ανδρών, γνωστό και ως στρατιωτική χιονοδρομία. Συνολικά, 24 αθλητές από έξι χώρες έλαβαν μέρος στον αγώνα που διεξήχθη στις 29 Ιανουαρίου 1924 στο Σαμονί της Γαλλίας, μέσα σε τσουχτερό κρύο και δυνατούς ανέμους. Ήταν η μοναδική επίσημη παρουσία του αθλήματος στην ιστορία των Χειμερινών Ολυμπιακών Αγώνων, καθώς διεξήχθη και στους Αγώνες του 1928, του 1936 και του 1948, αλλά ως άθλημα επίδειξης. Χρειάστηκε να περάσουν 36 χρόνια, πριν η σύγχρονη έκδοσή του, το δίαθλο, γίνει επίσημο χειμερινό Ολυμπιακό άθλημα από τη Διεθνή Ολυμπιακή Επιτροπή.

Ο αγώνας ήταν μια παραλλαγή της σκυταλοδρομίας του διάθλου, με τέσσερις σκιέρ της χιονοδρομίας αντοχής από κάθε χώρα να ξεκινούν ταυτόχρονα την προσπάθειά τους και να διανύουν μία απόσταση περίπου 30 χιλιομέτρων κάνοντας σκι. Οι ομάδες έπρεπε να σταματήσουν μία φορά κοντά στα μισά της διαδρομής και τρία από τα μέλη τους να ρίξουν 18 βολές σε στόχο που βρισκόταν 250 μέτρα μακριά. Για να ολοκληρωθεί και επίσημα η προσπάθεια κάθε χώρας, έπρεπε να τερματίσουν και τα τέσσερα μέλη της ομάδας και ο χρόνος σταματούσε μόλις και ο τέταρτος σκιέρ περνούσε τη γραμμή τερματισμού. Για κάθε επιτυχημένη βολή στον στόχο από τις συνολικά 18 που έριχναν οι αθλητές, αφαιρούνταν 30 δευτερόλεπτα από τον τελικό χρόνο της ομάδας.

Η Ελβετική ομάδα είχε τον καλύτερο χρόνο με 4:00:06 και με 8 επιτυχημένες βολές στον στόχο, έλαβε συνολικά 4 λεπτά μπόνους για να διαμορφωθεί ο τελικός χρόνος σε 3:56:06. Η Φινλανδία είχε τον δεύτερο καλύτερο χρόνο με 4:05:40 και τις περισσότερες επιτυχημένες βολές στον στόχο (11), διαμορφώνοντας τον τελικό της χρόνο σε 4:00:10. Στην τρίτη θέση τερμάτισε η διοργανώτρια Γαλλία και στην τέταρτη η Τσεχοσλοβακία. Ιταλοί και Πολωνοί δεν ολοκλήρωσαν τις προσπάθειές τους καθώς επηρεάστηκαν από τον άστατο καιρό.

 Συμμετέχουσες χώρες 
Οι έξι χώρες που έλαβαν μέρος είναι οι εξής (σε παρένθεση ο αριθμός των αθλητών):

  Γαλλία (4)
 20px|border|Ελβετία Ελβετία (4)
 20px|border|Ιταλία Ιταλία (4)
  Πολωνία (4)
  Τσεχοσλοβακία (4)
  Φινλανδία (4)

 Τελική κατάταξη 
 Κατάταξη  Χώρα  Χρόνος τερματισμού  Βολές στον στόχο  Τελικός χρόνος 1  20px|border|Ελβετία Ελβετία  (Ντενίς Βοσέ (αρχηγός), Άλφονς Ζουλέν, Αντόν Ζουλέν, Άλφρεντ Οφντενμπλάτεν)  4:00:06  8  3:56:06 2   Φινλανδία  (Βάινο Μπρέμερ (αρχηγός), Ογκούστ Εσκέλινεν, Βίλε Ματίλα, Χέικι Χίρβονεν)  4:05:40  11  4:00:10 3   Γαλλία  (Καμίλ Μαντριγιόν (αρχηγός), Αντριέν Βαντέλ, Μορίς Μαντριγιόν, Ζορζ Μπερθέτ)  4:19:53  2  4:18:53 4   Τσεχοσλοβακία  (Κάρελ Μπούχτα (αρχηγός), Μπόχουσλαβ Γιόσιφεκ, Γιαν Μιτλόχνερ, Γιόσεφ Μπιμ)  4:22:24  5  4:19:54 -  20px|border|Ιταλία Ιταλία  (Πιέρο Ντέντε (αρχηγός), Γκοφρέντο Λάγκερ, Αλμπίνο Μπιχ, Πάολο Φράνσια)  Δεν τερμάτισε  Πολωνία  (Ζμπίγκνιεφ Βοϊσίσκι (αρχηγός), Ζεπάν Βιτκόβσκι, Στάνισλαβ Καντζιόλκα, Στάνισλαβ Χρόμπακ)  Δεν τερμάτισε

 Πίνακας μεταλλίων 

 1  20px|border|Ελβετία Ελβετία (SUI)  1  0  0  1 2   Φινλανδία (FIN)  0  1  0  1 3   Γαλλία (FRA)  0  0  1  1 Σύνολο (3 χώρες)  1  1  1  3

 Παραπομπές 

 Εξωτερικοί σύνδεσμοι 




Κατηγορία:Αθλήματα Χειμερινών Ολυμπιακών Αγώνων 1924
1924